Boloka tjhelete: Reka thepa e sa lefellweng lekgetho

Boloka ka thepa e sa lefellweng lekgethoThepa e sa lefellweng lekge tho e ile ya tsebahatswa ke mmuso ka selemo sa 1991 ho thusa malapa a lekeno le tlase. Esale le tsebahatswa sethathong, dintho tse ngata di ile tsa eketswa lenaneng.Ho ya ka Tshebeletso ya Lekgetho ya Afrika Borwa, dijo tse sa lefellweng lekgetho di lefiswa ka sekgahla sa 0% – sena se bolela hore batho ba lefa ditefo tse theotsweng ka 15% ka tlase bakeng sa thepa ena hobane ha e lefellwe VAT.Thepa ena e kenyeletsa:
• Borotho bo bosootho• Poone e omisitsweng le raese ya poone• Phoofo ya Borotho bo bosootho (ho sa kenyeletswe ditlheferetsi tsa koro)• Setampo• Mahe• Meroho e foreshe le ditholwana• Dinawa tse omisitsweng• Dilentile• Phofo ya papa• Raese• Makotikoti a tlhapi• Oli ya ho pheha ya meroho (ho sa kenyeletswe oli ya olive)• Lebese, mafi, lebese la phofo le motswako wa lebese la phofo• Dijo tse kang dierekisi, dinawa, matokomane, jj.Mesamo ya ho ya matsatsing (diphete) le yona ha e lefe llwe lekgetho, jwalo feela ka mesamo ya ho ya matsatsing ya boimana le mesamo ya ho ya matsatsing e aparellwang le marukgwe a ka hare a bomme. Maqheku le ona a lokela ho botsa mabenkeleng a lehae haeba a fana ka dinyehlisetso tsa mapentjhenara, ka matsa tsi a itseng, mabapi le thepa e lefellwang lekgetho.
 